Un accident în care au fost implicate un echipaj medical și un autoturism a avut loc marți dimineața pe DN2, în județul Ilfov. Traficul este restricționat.
Centrul Infotrafic anunță că pe DN 2 București-Urziceni, în zona localității Șindrilița, județul Ilfov, a avut loc un accident rutier în care a fost implicat un echipaj medical și un autoturism.
Accidentul s-a soldat doar cu pagube materiale.
Traficul în zonă este oprit pe a doua bandă, pe ambele sensuri de mers, circulându-se îngreunat pe prima bandă.